Consultantul economist şi antreprenorul Andrei Caramitru (fiul actorului Ion Caramitru), recent înscris în USR, lansează pe pagina sa de socializare un avertisment extrem de dur la adresa PSD: „Nu vă jucați cu focul!”

Reacția lui vine după ce PSD a declarat că intenționează să dea ordonanță de urgență cu efecte juridice retroactive care, în opinia sa, este clar anticonstituțional.

„Înțeleg ca PSD vrea sa dea OUG-uri cu efecte juridice retroactiv (ceea ce este clar neconstituțional) – ca să anuleze procese judecate in trecut și sa scape de condamnări date deja.

Vreau sa le zic clar: nu va jucați cu focul! Dacă așa ceva devine posibil și acceptat ca fiind constituțional, de ce nu am da și noi un OUG retroactiv în prima zi de guvernare, care să anuleze tot ce ați făcut voi și să vă și arunce în pușcărie imediat pe toți? Ce ne-ar împiedica, dacă există precedent? Și de ce nu am face asta ÎNAINTE de a alinia toată legislația cu recomandările MCV și ale Comisiei de la Veneția? Așa scăpăm și de voi și rezolvam și toată legislația juridică rapid (că nu o să mai aibă cine să o blocheze – veți fi toți la Rahova și Jilava).

Așa că gândiți-vă bine ce faceți !!!!!”

De curând, Andrei Caramitru s-a înscris în USR, urmând să se ocupe, în calitate de consilier al preşedintelui Dan Barna, de programul de guvernare al partidului.

El este unul dintre cei mai cunoscuți consultanți economici din România, cu o experiență de 20 de ani în domeniu. A decis să se implice în politică deoarece nu mai putea accepta ce se întâmplă în România „sub mafia prostiei şi a hoției PSD”.

CITIŢI ŞI: